2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VI - Euroopan talous- ja sosiaalikomitea (C6-0469/2006 - 2006/2075(DEC))



Virallinen lehti nro 074 E , 20/03/2008 s. 0167 - 0169



2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VI — Euroopan talous- ja sosiaalikomitea (C6-0469/2006 — 2006/2075(DEC)) Euroopan parlamentti, joka - ottaa huomioon Euroopan unionin yleisen talousarvion varainhoitovuodeksi 2005 [1], - ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6-0469/2006) [2], - ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset [3], - ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta [4], - ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, - ottaa huomioon työjärjestyksen 71 artiklan sekä liitteen V, - ottaa huomioon talousarvion valvontavaliokunnan mietinnön (A6-0110/2007); 1. panee merkille, että vuonna 2005 Euroopan talous- ja sosiaalikomitealla (ETSK) oli käytettävissään maksusitoumusmäärärahoja yhteensä 106880105,67 euroa ja että niiden käyttöaste oli 94,99 prosenttia; 2. panee merkille, että 1. tammikuuta 2005 käyttöön otetun suoriteperusteisen kirjanpidon jälkeen ETSK:n tilinpäätöksistä ilmenee, että sillä on 3811889,47 euron negatiivinen taloudellinen tulos (alijäämä) ja toisiaan vastaava määrä (168387721,19 euroa) varoja ja vastuita; 3. panee merkille tilintarkastustuomioistuimen varainhoitovuotta 2005 koskevan vuosikertomuksen 10.16 kohdassa esitetyn huomautuksen siitä, että vaikka vuoden 2005 aikana perustettiin yksikkö, joka vastaa Euroopan talous- ja sosiaalikomitean sekä alueiden komitean yhteisten yksiköiden taloudellisten toimien ja sopimuksiin liittyvien toimien koordinoinnista, havaittiin yhä puutteita tiettyjen hankintamenettelyjen operatiivisen hallinnoinnin osalta eikä uuden yksikön ja toimivien yksiköiden välisiä koordinointimenettelyjä oltu määritelty selkeästi; 4. muistuttaa, että vuonna 2005 ETSK käynnisti komission kanssa keskustelut van Maerlant -rakennuksen toimistotilojen käyttöönotosta; panee lisäksi merkille, että ETSK antoi ETSK:n/alueiden komitean toimistotilavaatimuksia koskevaan kyselyyn vastauksen, jossa se totesi, että koska toimintaa oli voitu siirtää van Maerlant -rakennukseen, kyseiset kaksi elintä eivät tarvitsisi käyttöönsä uusia rakennuksia tulevina vuosina; 5. on tyytyväinen siihen, että vuodesta 2004 lähtien kaikki ETSK:n täysistunnot on järjestetty Euroopan parlamentin tiloissa; 6. panee merkille ETSK:n toimintakertomuksesta, että sen kirjaamo on kehottanut kaikkia asianomaisia taloudellisia toimijoita ja kvestoreita harkitsemaan selkeämmän järjestelmän luomista matkakulujen korvaamiseen ja päivärahojen maksamiseen erityisesti sellaisissa tilanteissa, joita säännöt eivät yksitulkintaisesti kata; 7. panee merkille, että ETSK on nostanut korvausvaatimuskanteen, joka liittyy Belgiassa käynnistettyyn matkakuluja koskevaan rikosoikeudelliseen menettelyyn erästä entistä ETSK:n jäsentä vastaan (mihin viitataan 27. huhtikuuta 2006 annetun vastuuvapauden myöntämistä koskevan Euroopan parlamentin päätöslauselman [6] 4. kappaleessa) ja että asiasta vastaavan belgialaisen tuomioistuimen odotetaan antavan tuomionsa vuoden 2007 puolivälin tienoilla; 8. panee kiinnostuneena merkille, että pääsihteeri ja sisäinen tarkastaja pitävät joka viikko säännöllisesti tiettyyn aikaan kokouksia, jotta sisäinen tarkastaja pysyy ajan tasalla kyseisen elimen toiminnasta ja tapahtumista ja jotta pääsihteeri voi ottaa parhaalla mahdollisella tavalla huomioon sisäisen tarkastajan huomautukset; 9. panee merkille, että ETSK ja alueiden komitea harkitsevat, pitäisikö tiettyjä yhteisiä toimia hallita edelleen yhteisten yksiköiden avulla, ja jos näin päätetään tehdä, missä muodossa yhteistyötä olisi jatkossa tehtävä; 10. huomauttaa, että alueiden komitean ja ETSK:n välisen hallinnollisen yhteistyön olisi hyödytettävä molempia komiteoita ja oltava taloudellisesti edullista eurooppalaisille veronmaksajille; katsoo, että kaikkien uusien kyseisten kahden komitean välisen hallinnollisen yhteistyön rakenteiden olisi luotava taloudellista etua; vaatii, että molemman komiteat etsivät keinon jatkaa nykyistä hallinnollista yhteistyötä; 11. muistuttaa, että alueiden komitea ja ETSK hallinnoivat yhteisten yksiköidensä avulla tiettyjä yhteisiä toimia (kääntäminen, julkaisut, rakennukset, turvallisuus, kirjasto, hankinnat, ateriapalvelut, vahtimestarit, terveydenhuoltopalvelut, ajoneuvot ja kuljettajat, tietotekniikka jne.) ja että niiden yhteistyösopimus on uusittu äskettäin kuudeksi kuukaudeksi (siten, että sopimusta voidaan jatkaa vielä kuusi kuukautta), kunnes ne päättävät, pitäisikö tällaista yhteistyötä jatkaa tulevaisuudessa; 12. kehottaa alueiden komiteaa ja ETSK:ta, ottaen huomioon huomattavat eroavaisuudet yhteisten yksiköiden ja alueiden komitean kahden ulkoisen asiantuntijan kertomuksissa esitettyjen havaintojen välillä, tekemään asianmukaisiin vertailukohtiin perustuvan yhteisen analyysin yhteistyöhön liittyvistä tarkoista kustannuksista, eduista ja säästöistä - tarvittaessa tilintarkastustuomioistuimen avustuksella - ja toimittamaan kyseisen tutkimuksen tulokset asiasta vastaavalle valiokunnalle 31. lokakuuta 2007 mennessä. [1] EUVL L 60, 8.3.2005. [2] EUVL C 264, 31.10.2006, s. 1. [3] EUVL C 263, 31.10.2006, s. 1. [4] EUVL C 263, 31.10.2006, s. 10. [5] EYVL L 248, 16.9.2002, s. 1, asetus sellaisena kun se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). [6] EUVL L 340, 6.12.2006, s. 41. --------------------------------------------------